
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYÍLT ÜLÉS
Szám: 5944-10/2011
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2011. október 7.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Eko-Verde Kft. árajánlata
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. október 20-án tartandó munkaterv szerinti ülésére

7. napirendhez
Tárgy: Közintézmények vízfelhasználásának csökkentése
Tisztelt Képviselő-testület!

Az Eco-Verde Kft. megkereste Sülysáp Nagyközség Önkormányzatát egy olyan általuk forgalmazott vízszűrővel, melynek csapra szerelése esetén csökken a kifolyó víz mennyisége, így megtakarítást képződik a vízdíjból, és ennek nyomán a szennyvíz-szállítás költségéből. A cég közvetlen bemutatót is tartott, melynek során azt tapasztaltuk, hogy az ajánlott vízszűrővel kevesebb mint felére csökkent az azonos idő alatt kifolyó víz mennyisége. 
A szűrők felszerelése nem hatékony a falikutaknál, illetve medencés mosogatás esetén, de a tisztálkodási jellegű vízvételnél jelentős lehet a megtakarítás. 
A csapra szerelhető szűrő ára 1470 Ft/db, a zuhanyzóhoz tartozó szűkítők ára pedig 2300 Ft/db. A helyszíni bejárás során nem minden csaptelepet vettünk számba, de a ritkán használt csapok is az árajánlatban szerepelnek.

A Kft. a kapott vízfogyasztás adatok alapján intézményektől függően 10-15%-os megtakarítási mutató mellett legkésőbb 1 éven belüli megtérüléssel számolt. A szűrők felszerelésének költségét az alábbi táblázatban foglalták össze:
	Intézmény
	Cím
	Vízfogyasztás (m3/hó)
	Szűrő

(db)
	Zuhanyzó

(db)
	Beruházási összeg (Ft)

	Gólyahír Bölcsőde
	Szilvafasor 1.
	60
	7
	
	8 947

	I. (központi) óvoda
	Vasút út 88.
	45
	18
	
	23 008

	II. (sápi) óvoda
	Dózsa GY. 109
	62
	7
	
	8 947

	III. (szőlősi) óvoda
	Balassi B. u. 18
	30
	14
	
	17 895

	IV. óvoda
	Mátyás király u. 7.
	15
	7
	
	8 947

	SZIÁI
	Dózsa Gy. út 110.
	32
	32
	
	40 904

	MFÁI
	Malom u. 14
	
	22
	
	28 121

	MFÁI tagiskola
	Vörösmarty 1.
	54
	23
	5
	39 704

	Művelődési Központ
	Szent Isván tér 7.
	20
	7
	
	8 947

	Gondozási Központ
	Vasút u. 24/A
	15
	7
	1
	9 840

	Sápi védő
	Kossuth 206
	-
	5
	
	6 391

	Sülyi védő
	Fő u. 47.
	-
	5
	
	6 391

	
	
	
	154
	6
	208 042


Tekintettel arra, hogy az intézmények pontos vízfogyasztási szokásai nem ismertek, a megtérülésre pontos számítást nem lehetett végezni, azonban a 10 %-os megtakarítás reálisnak mondható. Mindezek alapján javasolt a beruházás megvalósítása.
Kérem, szíveskedjenek az előterjesztést megtárgyalni!
…/2011. (X. 20.) ÖKT határozati javaslat
Sülysáp Nagyközség Önkormányzatának Képviselő-testülete – a közintézményi vízfelhasználás csökkentése érdekében – úgy határoz, hogy 
1./ az Eko-Verde Kft. ajánlatában javasolt alacsony áteresztésű vízszűrőket az önkormányzati intézmények részére beszerzi,

2./ a beruházás finanszírozására szükséges 208.042 Ft, azaz kétszáznyolcezer negyvenkettő forint összeget a költségvetés …. keretének terhére biztosítja, 
3./ a szerelvények beépítésével – az azzal fennálló feladat-ellátási megállapodás keretében – a Faluszolga Kft.-t bízza meg,

4./ felkéri és felhatalmazza a polgármestert a szükséges intézkedések megtételére.
Határidő: azonnal
Felelős: polgármester

Sülysáp, 2011. október 7.

Horinka László s.k.


polgármester

Láttam! 
Sülysáp, 2011. október 10.
Tóth Krisztina 
jegyző s.k.



MELLÉKLET
Név: Sülysáp Nagyközség Önkormányzata
Cím: 2241 Sülysáp, Szent István tér 1.
Tárgy: Vízdíj és csatornadíj megtakarítás

Árajánlat sorszáma: 2011.09.28.
Kedves Horinka László Polgármester Úr!
Mindenekelőtt köszönjük, hogy termékeink iránt érdeklődik. Előzetes egyeztetésünk alapján, az alábbiakban küldöm árajánlatunkat. 
Az intézményekben történt felmérések alapján azt tapasztaltuk,hogy minimum 50%-os megtakarítást tudunk elérni minden csaptelepen. Kivételt képez ez alól a bölcsődében található kézmosásra használandó csaptelepek. Azokat így szándékosan nem számoltuk a felmérés során.

A megtakarítási mutatók a csaptelepek,zuhanyzók és a WC-k Pissouarok és a mosogatók ismeretében a következőképpen fognak alakulni.

Az Általános Iskolákban 15%-os megtakarítást fogunk tudni elérni az Óvodákban pedig 25-30%-os megtakarítást. Emailben leírom a megtérülési számítás folyamatát is.

Tájékoztatni kívánom továbbá arról is,hogy az intézményekben található csaptelepek mindegyike megfelelő állapotban van a modernizáció elvégzéséhez.

Ezen információk birtokában kérem,hogy tekintse meg árajánlatunkat melybe 15%-os mennyiségi kedvezményt foglaltunk bele.

AFO 1.5 (5 liter/perc) alacsony áteresztésű vízadagoló:

Komplett vízadagolók csaptelepekre (krómozott keret, adagolókapszula, tömítőgyűrű).
A legszigorúbb EU. követelményeknek megfelelően, ultramodern lézeres robottechnikával, a vízkő lerakódását késleltető speciális műanyagból készült adagoló, krómozott réz kerettel és tömítéssel, standard méretben.

A víztakarékos (Water Saving), alacsony-áteresztésű szűrő adagolók, a vízvezetékben lévő nyomástól függetlenül, mindössze 5 litert ereszt át percenként (hagyományos modern csaptelep 15-22 liter/perc), miközben hosszú távon garantálják az egyenletes, buborékos (pezsgő hatású) vízsugarat. Előnye, hogy öblös kialakítása miatt a vízben levő szennyeződéseket középre gyűjti, mely a karbantartását nagyfokban megkönnyíti. 

Egységár bruttó:

1 470.- Ft /db        

Felmérés szerinti mennyiség:  144 db 
Összesen bruttó: 

226.380.- Ft
EBF9 R Zuhanyvíz adagoló:

Használatával 22-15 literről, 9 literre csökkenthetjük a percenkénti vízfogyasztást.
Sorba kötött zuhanyzók esetén stabilizálódik a vezetékben lévő nyomás és több zuhanyzó egyszerre történő kinyitása mellett is garantálja a kellő vízmennyiséget, valamint csökkenti a kellemetlen hőingadozást.
Egységár bruttó: 

2370.- Ft /db


Felmérés szerinti mennyiség: 
6 db 
Összesen bruttó: 

14.220.- Ft

Key One karbantartó és szerelő kulcs:
[image: image5.jpg]


       

Adagolók könnyű ki- és beszerelésére, külső hálós szerkezetének tisztántartására, vegyszer nélküli vízkőtelenítésére alkalmas. Polimerizált műanyag. Segítségével az adagolók élettartama az átlag csapvégekkel szemben megtízszereződik (megfelelő karbantartás mellett akár örök életűek a csapvégek). 
Egységár bruttó: 

0.- Ft /db


Felmérés szerinti mennyiség: 7 db 
Összesen bruttó: 

0.- Ft

A szerelő és karbantartó kulcsokat megrendelési mennyiség függvényében díjmentesen biztosítjuk termékeinkhez!
Megrendelendő termékek ellenértéke mindösszesen :
240.600.-Ft azaz kettőszáznegyvenezer-hatszáz Forint.

Kedvezményes ár -15%:209.271.-Ft azaz Kettőszázkilencezer-kettőszázhetvenegy Forint
EGYÉB

Garanciális feltételek: Termékeinkre 10 év „Longlife” cseregaranciát vállalunk. Garanciális feltételek a termékek mellé csatolt garancialevél szerint.

Kérésükre, a szakszerű szerelés és karbantartás érdekében műszaki segítséget nyújtunk. 

Szállítási feltételek: A Megrendelő által ellenjegyzett Megrendelőlap alapján, a megrendelést követő öt munkanapon belül futárral, vagy postai úton szállítunk. Szállítási díj 100 ezer forint feletti rendelés esetén díjmentes, egyéb esetben az aktuális postai díj, melyet a Megrendelő térít.

Fizetés módja: Banki átutalással a mellékelt számla ellenében, vagy postai utánvéttel előzetes megegyezés szerint.

Jelen árajánlat a mai naptól harminc napig érvényes.

Bármely kérdésükkel forduljanak hozzánk bizalommal!
Mielőbbi megrendelését várva a sikeres, hosszú távú együttműködés és a minél magasabb vízdíj-csatornadíj megtakarítás reményében maradunk tisztelettel EcoVerde Kft. 
Kiváló Tisztelettel: 
Ferenczi Viktor  SK.





tel: 06-70/427-1382                                                                                                           

e-mail : viktor@eco-verde.eu                                                                                            
Dátum: 2011.szeptember.28

